CELEX: 62010CO0272
Language: sk
Date: 2011-01-18 00:00:00
Title: Uznesenie Súdneho dvora (šiesta komora) z 18. januára 2011. # Souzana Berkizi-Nikolakaki proti Anotato Symvoulio epilogis prosopikou (ASEP) a Aristoteleio Panepistimio Thessalonikis. # Návrh na začatie prejudiciálneho konania: Dioikitiko Efeteio Thessalonikis - Grécko. # Článok 104 ods. 3 rokovacieho poriadku - Sociálna politika - Článok 155 ods. 2 ZFEÚ - Smernica 1999/70/ES - Doložka 8 rámcovej dohody o práci na dobu určitú - Pracovné zmluvy na dobu určitú vo verejnom sektore - Opätovne uzatvárané pracovné zmluvy - Zneužívanie - Sankcie - Zmena na pracovnú zmluvu na dobu neurčitú - Procesné pravidlá - Prekluzívna lehota - Zásady ekvivalencie a efektivity - Zníženie všeobecnej úrovne ochrany pracovníkov. # Vec C-272/10.

Uznesenie Súdneho dvora (šiesta komora) z 18. januára 2011 – Berkizi‑Nikolakaki/Anotato Symvoulio epilogis prosopikou a Aristoteleio
            Panepistimio Thessalonikis
      (vec C‑272/10)
      „Článok 104 ods. 3 rokovacieho poriadku – Sociálna politika – Článok 155 ods. 2 ZFEÚ – Smernica 1999/70/ES – Doložka 8 rámcovej dohody o práci na dobu určitú – Pracovné zmluvy na dobu určitú vo verejnom sektore – Opätovne uzatvárané pracovné zmluvy – Zneužívanie – Sankcie – Zmena na pracovnú zmluvu na dobu neurčitú – Procesné pravidlá – Prekluzívna lehota – Zásady ekvivalencie a efektivity – Zníženie všeobecnej úrovne ochrany zamestnancov“
      1.                     Sociálna politika – Rámcová dohoda o práci na dobu určitú, ktorú uzavreli ETUC, UNICE a CEEP – Smernica 1999/70 – Opatrenia
            zamerané na predchádzanie zneužitiu pracovných zmlúv opätovne uzatváraných na dobu určitú (článok 155 ods. 2 ZFEÚ; smernica
            Rady 1999/70, príloha) (pozri body 32, 33, 37, 38, 44, 45, 48, 49, 51 – 61, bod 1 výroku)
      2.                     Sociálna politika – Rámcová dohoda o práci na dobu určitú, ktorú uzavreli ETUC, UNICE a CEEP – Smernica 1999/70 – Zákaz zníženia
            všeobecnej úrovne ochrany zamestnancov chránenej uvedenou dohodou (smernica Rady 1999/70, príloha, doložka 8 bod 3) (pozri
            body 69, 74, 76, 77, bod 2 výroku)
      Predmet
      
         
               Návrh na začatie prejudiciálneho konania – Dioikitiko Efeteio Thessalonikis – Výklad bodu 3 doložky 8 prílohy smernice Rady
                  1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP (Ú. v. ES L 175, s. 43;
                  Mim. vyd. 05/003, s. 368) – Vnútroštátna právna úprava stanovujúca prekluzívnu lehotu pre zmenu pracovných zmlúv na dobu určitú
                  na pracovné zmluvy na dobu neurčitú
               
            Výrok
      
         
                  1.
               
               
                  
               
               
                  	Článok 155 ods. 2 ZFEÚ, ako aj rámcovú dohodu o práci na dobu určitú uzavretú 18. marca 1999, ktorá je uvedená v prílohe smernice
                     Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP, treba vykladať
                     tak, že nebránia vnútroštátnej právnej úprave, akou je článok 11 ods. 2 prezidentského dekrétu č. 164/2004 o ustanoveniach
                     týkajúcich sa pracovníkov zamestnaných na základe zmlúv na dobu určitú vo verejnom sektore, ktorý stanovuje, že žiadosť pracovníka
                     o zmenu opätovne uzatváraných pracovných zmlúv na dobu určitú, ktoré možno považovať za protiprávne, na pracovnú zmluvu na
                     dobu neurčitú treba podať príslušnému orgánu v prekluzívnej lehote dvoch mesiacov od nadobudnutia účinnosti uvedeného dekrétu
                     pod podmienkou, že táto lehota, čo prináleží overiť vnútroštátnemu súdu, nie je menej výhodná ako lehoty týkajúce sa podobných
                     žalôb vnútroštátnej povahy v oblasti pracovného práva a neznemožňuje alebo nadmerne nesťažuje výkon práv, ktoré priznáva právny
                     poriadok Únie.
                  
               
            
         
                  2.
               
               
                  
               
               
                  	Doložku 8 bod 3 rámcovej dohody o práci na dobu určitú treba vykladať tak, že nebráni vnútroštátnej právnej úprave, akou je
                     článok 11 ods. 2 prezidentského dekrétu č. 164/2004, ktorý stanovuje, že žiadosť pracovníka o zmenu opätovne uzatváraných
                     pracovných zmlúv na dobu určitú, ktoré možno považovať za protiprávne, na pracovnú zmluvu na dobu neurčitú treba podať príslušnému
                     orgánu v prekluzívnej lehote dvoch mesiacov od nadobudnutia účinnosti uvedeného dekrétu, hoci príslušné lehoty stanovené podobnými
                     vnútroštátnymi právnymi predpismi pred týmto dátumom bolo možné predĺžiť, pokiaľ táto právna úprava neovplyvňuje všeobecnú
                     úroveň ochrany pracovníkov na dobu určitú.